Document ID: /roh_data/filtered/fineweb-2-filterrobots_roh.jsonl.gz/51252

Il 500avel anniversari da la fusiun da las Trais Lias duai vegnir festivà. Quai ha la regenza grischuna annunzià la gievgia. Per l'onn 2024 planisescha la Regenza occurrenzas ed activitads .
Il project per l'anniversari vegn manà da l'agentura da communicaziun «Vinavant AG». Plinavant duai er l'istoricher Christoph Luzi esser part dal gremi che realisescha il concept. Gia dapi 2020 sustegnia la Regenza il «Atlas zur Geschichte Graubündens 1524 bis 2024». Quel vegn ad esser la contribuziun principala scientifc-istorica per l'anniversari.
Per la realisaziun da las festivitads ha la Regenza concedì in import maximal da dus milliuns francs or da la finanziaziun speziala da la lottaria naziunala.